## Educació ajorna la renovació dels directors dels centres educatius afectats per la DANA

*** S’atén així la petició dels sindicats en l’última mesa sectorial, de manera que els directors dels 37 centres de zones afectades que havien de renovar este curs ampliaran el seu mandat un any més si ho sol·liciten**

La Conselleria d’Educació, Cultura, Universitats i Ocupació, a través de la Direcció General de Personal Docent, ha ajornat la renovació dels directors dels centres educatius afectats per la DANA.

El pròxim 30 de juny conclouen el seu mandat 519 directors en tota la Comunitat Valenciana, dels quals 37 són de centres situats en municipis de la província de València afectats, que no hauran de procedir este curs a la seua renovació. Amb esta mesura, els directors actuals voran estés el seu mandat un any més, si així ho sol·liciten.

El director general de Personal Docent, Pablo Ortega, ha assenyalat que en l’última mesa sectorial “els sindicats ens van sol·licitar esta opció, i la considerem apropiada. Hem atés esta demanda perquè en este moment els equips directius d’estos centres han de centrar-se en la reconstrucció de les seues instal·lacions i en el seu alumnat i professorat”.

Els centres que havien de renovar als seus directors este curs i no ho faran perquè han sigut afectats per la DANA són: CEIP Amparo Alabau d’Alaquàs, CEIP Vila de d’Alaquàs, CEIP Juan Antonio Martínez Torres d’Aldaia, CEIP Nuestra Señora del Carmen d’Aldaia, IES Beatriu Civera d’Aldaia, CEIP Platero y Yo d’Aldaia, CEIP Virgen del Pilar d’Algemesí, CEIP Ribalta d’Algemesí, CEIP Vicente Blasco Ibáñez de Cheste i el CRA Alto Júcar de Dos Aguas.

Així mateix, figuren en el llistat: CEIP Enrique Tierno Galván de Godelleta, CEIP Virgen del Rosario de Torrent, CEIP Sant Pasqual de Torrent, IES Tirant lo Blanc de Torrent, CEE La Encarnación de Torrent, IES La Marxadella de Torrent, CEIP Antonio Machado de Torrent, CEIP El Molí de Torrent, CEIP Castellar-Oliveral d’esta pedania, CEE Rosa Llácer de Castellar-Oliveral, CEIP Cristóbal Colón de Benetússer, IES María Carbonell i Sánchez de Benetússer i CEIP La Murta de Chiva.

Finalment, també consten: CEIP Heretats de l’Alcúdia, CEIP Ausiàs March de Paiporta, IES La Sènia de Paiporta, CEIP Baladre de Picanya, IES Enric Valor de Picanya, IES de Sedaví, CEIP Fernando Baixauli Chornet de Sedaví, CEIP Vicente Pla Paredes de Sedaví, CEIP Orba d’Alfafar, EI Rabisancho d’Alfafar, CEIP Blasco Ibáñez de Beniparrell, CEIP Joan XXIII de Catarroja, CEIP Vil·la Romana de Catarroja i l’Ausiàs March de Massanassa.

Fecha: 13/11/2024